AQShda yo‘ltanlamas ichiga qamalib qolgan ayiq mashina salonini butkul yaroqsiz ahvolga keltirdi (video)

Kaliforniya shtatining Pleyser okrugi sherifining ofisi yo‘ltanlamas saloniga qamalib qolgan ayiqning videosi bilan bo‘lishdi. Hayvon mashinadan tushib olishi uchun politsiyachilar avtomobil oynasini sindirishga majbur bo‘lgan, deb xabar beradi Motor.

 Kadr: Facebook
Mazkur holat bo‘yicha batafsil ma’lumotlar yo‘q. Ayiq qandaydir yo‘l bilan avtomobil ichiga kirib olgan va u yerdan chiqa olmagan. Shovqindan uyg‘onib ketgan atrofdagi aholi politsiyani yordamga chaqirgan. Politsiyachilar mashina oynasini sindirib, hayvonning tuzoqdan mustaqil chiqib olishi va qochib ketishiga imkon yaratib bergan. Biroq ayiq ovqat ilinjida avtomobil salonini yaroqsiz holatga keltirib qo‘ygan.